|  |
| --- |
| **NAROČNIK** |
| **Naziv in sedež** |  |
| **ID št. za DDV** |  |
| **Matična številka** |  |
| **Transakcijski račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

in

|  |
| --- |
| **IZVAJALEC** |
| **Naziv in sedež** |  |
| **ID št. za DDV** |  |
| **Matična številka** |  |
| **Transakcijski račun** |  |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO O SODELOVANJU V OKVIRU PROJEKTA SOPA****številka <številka pogodbe>** |

1. člen

PODLAGA POGODBE

|  |  |
| --- | --- |
| **Oznaka naročila, ki je podlaga za sklenitev pogodbe** |  |

1. člen

Naročnik je upravičenec za izvajanje projekta »Vzpostavitev interdisciplinarnega celostnega pristopa k odkrivanju in podpori pri opuščanju tveganega in škodljivega pitja alkohola med odraslimi prebivalci« s krajšim naslovom »Skupaj za odgovoren odnos do pitja alkohola« (v nadaljevanju SOPA), ki se izvaja v okviru Operativnega programa za izvajanje kohezijske politike v programskem obdobju 2014-2020.

1. člen

Osnovni namen projekta je zmanjšati čezmerno pitje alkohola in njegove negativne učinke na zdravje obravnavanega ter vzpostaviti odgovoren odnos do alkohola pri vključenih deležnikih. Ključna ciljna skupina projekta SOPA so odrasle osebe, ki tvegano in škodljivo pijejo alkohol, oziroma člani skupnosti, ki so izpostavljeni negativnim učinkom lastnega čezmernega pitja alkohola ali čezmernega pitja alkohola drugih.

1. člen

Izvajalec bo sodeloval v pilotni izvedbi razvojno aplikativnega projekta s področja tveganega in škodljivega pitja alkohola, ki se bo izvedel v okviru projekta SOPA. Pilotno testiranje se bo izvajalo v 18 lokalnih okoljih[[1]](#footnote-1) v Sloveniji; na regionalni ravni (regionalna raven se nanaša na območje delovanja OE NIJZ) pa izvajalec sodeluje tudi z nevladnimi organizacijami. Izvajalec bo zagotovil, da bo pri pilotnem testiranju v izbranih lokalnih okoljih sodelovala pripadajoča območna služba/urad/lokalna enota izvajalca.

1. člen

Storitve sodelovanja se nanašajo na tri bistvena obdobja projekta SOPA:

V obdobju usposabljanja bo izvajalec dodatno, ob svojem rednem delu, opravljal spodaj navedene storitve:

1. Zagotovil udeležbo strokovnjakov izvajalca na predstavitvenih srečanjih. Slednja so pogoj za sodelovanje.
2. Zagotovil aktivno udeležbo in sodelovanje 54 strokovnjakov izvajalca, ki bodo delovali v 18 lokalnih okoljih znotraj območnih enot NIJZ. Usposabljanje bo trajalo 1 dan v septembru 2018 in je pogoj za nadaljnje sodelovanje.

V obdobju izvajanja pilotnih aktivnosti od septembra 2018 do junija 2020 bo izvajalec dodatno, ob svojem rednem delu, opravljal spodaj navedene storitve:

1. Sistematično in proaktivno informiral svoje uporabnike o virih pomoči in diseminiral gradiva, ki se navezujejo na alkoholno problematiko. Pri tem bo sodeloval z drugimi člani pilotnega tima (območna enota NIJZ, predstavniki posameznih profilov vključenih deležnikov) v obdobju od septembra 2018 do februarja 2020.
2. Zagotovil udeležbo in aktivno sodelovanje predvidoma 3 strokovnjakov na določeno lokalno okolje znotraj območne enote naročnika (skupno 54 strokovnjakov izvajalca) na štirih (4) dogodkih na lokalni ravni. Za namene dogodkov bo potrebno podati predlog sodelovanja, zagotoviti pomoč pri pripravi in izvedbi dogodka. Dogodki se bodo odvili v obdobju od septembra 2018 do februarja 2020.
3. Zagotovil udeležbo in aktivno sodelovanje predvidoma 3 strokovnjakov na določeno lokalno okolje znotraj območne enote naročnika (skupno 54 strokovnjakov izvajalca) in na šestih (6) regionalnih srečanjih strokovnjakov, ki bodo izvajali omenjene storitve (povezovanje znotraj poklica). Za namene vsakega srečanja bodo strokovnjaki izvajalca pripravili poročilo o analizi stanja v lokalnem okolju in o implementaciji pristopa SOPA v siceršnje delo znotraj lokalnega okolja. Srečanja bodo potekala v obdobju od septembra 2018 do junija 2020.
4. Zagotovil prostore za izvedbo delavnic na temo zdravega življenjskega sloga ter tveganega in škodljivega pitja alkohola. Delavnice bodo namenjene uporabnikom storitev izvajalca. Delavnice se izvedejo v prostorih izvajalca v pripadajoči območni službi/uradu za delo v izbranih lokalnih okoljih. V kolikor v kateri od pripadajoči območni službi/uradu za delo zaradi neustreznih prostorov ne bi bilo mogoče izvesti delavnic, potem naročnik izvede delavnice na drugi primerni območni službi/uradu za delo, ki spada pod isto območno enoto naročnika kot izbrano lokalno okolje.
5. Zagotovil, da bodo strokovnjaki izvajalca, svojim uporabnikom predstavili delavnico o zdravem življenjskem slogu in jih spodbudili k udeležbi na delavnici, ki je navedena pod točko 6 tega člena.
6. Zagotovil udeležbo izbranih strokovnjakov izvajalca, na srečanjih regijske mreže (povezovanje med poklici). Za namene srečanja bo izbran strokovnjak izvajalca pripravil poročilo o analizi stanja v regiji in o implementaciji pristopa SOPA v siceršnje delo na regijski ravni. Srečanja bodo potekala v obdobju od septembra 2018 do februarja 2020.
7. Spremljal in izvedene aktivnosti beležil v obrazce/vprašalnike, ki mu jih bo pred začetkom izvedbe pilotnega testiranja posredoval naročnik. Izvajalec bo obrazce/vprašalnike sproti izpolnjeval in jih posredoval naročniku. Obdobje beleženja bo trajalo od septembra 2018 do februarja 2020.

V obdobju od septembra 2018 do oktobra 2020, bo izvajalec zagotovil:

1. udeležbo vključenih strokovnjakov na 3 skupnih srečanjih projekta. Za namen udeležbe bo potrebno pripraviti poročilo o analizi stanja, z vidika problematike alkohola med uporabniki, poročilo o sodelovanju z mediji, poročilo o identificiranih izzivih ali preprekah pri naslavljanju alkoholne problematike med uporabniki, s predlogi o izboljšavah v pristopu. Poročila bodo zastavljena na ravni lokalnih okolij.

Materialne stroške, dnevnice, kilometrino in ostale stroške povezane z izvedbo naročila krije izvajalec. Gradiva zagotovi naročnik.

Izvajalec naročniku ne bo posredoval nobenih osebnih podatkov o uporabnikih za katere je izvedel aktivnosti, ki so predmet te pogodbe.

1. člen

Obveznosti naročnika po tej pogodbi so:

1. Predstavitev projekta in vsebin delavnic, ki se bodo izvajale v prostorih izvajalca v času trajanja projekta vodilnim kadrom in vključenim strokovnjakom izvajalca s področja zaposlovanja in brezposelnosti
2. Izvedba delavnic na temo zdravega življenjskega sloga ter škodljivega in tveganega pitja alkohola za uporabnike storitev izvajalca. Delavnice se izvedejo v prostorih izvajalca.
3. Izvedba izobraževanja za sodelujoče strokovnjake izvajalca.
4. Podpora izvajalcem pilota, z možnostjo neposredne komunikacije.
5. Zagotovitev svojih predstavnikov (strokovnjake NIJZ iz vključenih Območnih enot NIJZ) na dogodkih na lokalni ravni, regionalnih srečanjih strokovnjakov področja zaposlovanja in brezposelnosti (povezovanje znotraj poklica), srečanjih regijske mreže (povezovanje med poklici) in skupnih srečanjih.
6. Priprava orodij za beleženje in poročanje podatkov za spremljanje in evalvacijo pilota.
7. Zagotovitev vsebin in orodij za obravnavo ciljne skupine.
8. Območna enota naročnika, kot odgovorne za koordinacijo lokalnega tima pilota in za nudenje podpore pri izvedbi pilota.
9. Usmerjanje glede priprave poročil za srečanja.
10. člen

Za opravljeno delo bo naročnik izvajalcu po opravljeni storitvi plačal do 43.739,46 EUR bruto. Skupen bruto znesek, že vsebuje pavšal.

Navedena sredstva so namenjena izvajanju aktivnosti, ki so del te pogodbe in jih izvajalec ne opravlja po svoji osnovni funkciji.

Izvajalec se zavezuje naročniku izdati račun. Izvajalec bo račune za opravljeno delo po tej pogodbi izdajal na 6 mesecev po opravljenem obdobju po naslednji dinamiki:

* 1. račun se izda do 15.1.2019 za obdobje od podpisa pogodbe do 31.12. 2018
* 2. račun se izda do 15.7.2019 za obdobje od 1.1.2019 do 30.6. 2019
* 3. račun se izda do 15.1. 2020 za obdobje od 1.7. do 31.12.2019
* 4. račun se izda do 15.7.2020 za obdobje od 1.1. do 30.6. 2020
* 5. račun se izda do 15.11.2020 za obdobje od 1.7. do 30.10. 2020

Plačilo računa je možno zgolj na podlagi potrjenega pisnega poročila o opravljenem delu, ki ga pripravi izvajalec in ki ga s svojim podpisom potrdi skrbnik te pogodbe.

Izvajalec je do polnega zneska iz prvega odstavka tega člena upravičen samo ob izpolnitvi vseh obveznosti, ki izhajajo iz te pogodbe. V nasprotnem primeru bo naročnik izvajalcu izplačal sorazmerni del, glede na obseg izpolnjenih nalog/storitev izvajalca.

Skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike (Ur. list RS, št. 111/2013) bo izvajalec naročniku pošiljal račune in spremljajoče dokumente izključno v elektronski obliki (e-račun).

Naročnik se zaveže plačati račun 30 (trideseti) dan od dneva uradnega prejema pravilno izstavljenega računa, ki je podlaga za plačilo in predhodno potrjenega pisnega poročila o opravljenem delu s strani naročnika.

1. člen

Skrbnik pogodbe s strani naročnika je \_\_\_\_\_\_\_\_\_\_\_\_\_\_\_\_\_\_.

Skrbnik pogodbe s strani izvajalca je \_\_\_\_\_\_\_\_\_\_\_\_\_\_\_\_\_\_\_.

1. člen

Pogodba prične veljati z dnem podpisa obeh pogodbenih strank in velja najkasneje do 30. 10. 2020. Izvajalec bo v obdobju vključeval KU3 v redno delovanje.

Izvajalec bo pri izvedbi aktivnosti upošteval vidnosti Evropskega socialnega sklada in projekta SOPA. Zahteve so opredeljene v [Navodilih organa upravljanja na področju komuniciranja vsebin evropske kohezijske politike v programskem obdobju 2014–2020](http://www.eu-skladi.si/sl/dokumenti/navodila/navodila-ou-na-podrocju-komuniciranja-vsebin-ekp-2014-2020.pdf)**, ki so dostopna na spletnem naslovu http://www.eu-skladi.si/sl/dokumenti/navodila/navodila-ou-na-podrocju-komuniciranja-vsebin-ekp-2014-2020.pdf.**

Katerakoli od pogodbenih strank lahko odstopi od pogodbe z enomesečnim odpovednim rokom.

V primeru predčasnega prenehanja veljavnosti pogodbe sta pogodbeni strani obvezani poravnati obveznosti, ki jih imata druga do druge in so nastale do trenutka prenehanja pogodbe.

1. člen

Izvajalec je dolžan naročnika opozoriti na vse okoliščine, ki bi bile lahko pomembne za izvršitev dela, sicer odgovarja za nastalo škodo.

Izvajalec odgovarja tako naročniku kot tretjim tudi za morebitno škodo, ki jo povzroči pri delu ali v zvezi z delom po tej pogodbi.

Izvajalec se obvezuje tudi, da bo:

- svoje naloge po tej pogodbi opravil brezhibno, strokovno in s skrbnostjo dobrega strokovnjaka ter na najracionalnejši način v okviru zahtev in navodil naročnika;

- izvajal svoje pogodbene obveznosti v dogovorjenih rokih;

- omogočal ustrezen nadzor naročnika.

1. člen

Izvajalec in naročnik se zavezujeta izpolniti naslednje kriterije:

* izvajalec se zavezuje, da bo za naročnika opravljal naloge iz 5. člena te pogodbe,
* izvajalec se zavezuje, da bo delal po naročilu naročnika (delo je definirano in nadzirano s strani naročnika).
1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila.

1. člen

Pogodbeni stranki sta sporazumni, da vsi podatki in informacije, do katerih bi prišli z izvajanjem ali na podlagi te pogodbe, predstavljajo poslovno skrivnost, razen tistih, za katere zakon izrecno določa, da ne morejo predstavljati poslovne skrivnosti, in se zavezujeta, da bosta vse podatke in informacije skrbno varovali in jih uporabljali izključno v zvezi z izvedbo te pogodbe.

Izvajalec se s svojim podpisom na tej pogodbi pod kazensko in civilno odgovornostjo zavezuje:

* da bo vsa dokumentacija, ki jo bo prejel ali mu bo dana na vpogled s strani NIJZ, ter vsi osebni in zaupni podatki in vse ustne ali drugače pridobljene informacije (v nadaljevanju: podatki in informacije), ki jih bo prejel v okviru dela po tej pogodbi uporabljeni izključno za izvajanje aktivnosti povezanih z delom po tej pogodbi in da v nobenem primeru ne bo omogočal vpogleda ali jih posredoval tretjim osebam, prav tako pa se zavezuje, da ne bo kopiral ali kakorkoli drugače (ustno ali na drug način) širil pridobljenih podatkov in informacij brez izrecne pisne odobritve odgovorne osebe NIJZ.
* da vsa dokumentacija ter podatki in informacije, do katerih bo prišel v okviru dela po tej pogodbi predstavljajo poslovno skrivnost, razen tistih, za katere zakon izrecno določa, da ne morejo predstavljati poslovne skrivnosti, in se izrecno zavezuje, da bo vse podatke in informacije skrbno varoval in jih uporabljal izključno za izvajanje aktivnosti povezanih s sodelovanjem po tej pogodbi in jih ne bo izkoriščal za svojo uporabo ali izdal tretji osebi.

Izvajalec se strinja, da obveznost v tej izjavi opredeljenega varovanja zaupnosti podatkov in informacij ter poslovne skrivnosti velja tako za čas pogodbenega ali drugačnega sodelovanja podpisnika z NIJZ kot tudi za čas po tem.

Izvajalec je seznanjen, da je v primeru kršitve zaveze o varovanju poslovne skrivnosti oziroma zaupnosti podatkov in informacij, kot je opredeljeno v tej izjavi, odškodninsko odgovoren za vso posredno in neposredno škodo.

S podpisom izvajalec izjavlja tudi, da je seznanjen z veljavnimi splošnimi akti, ki določajo pravila, ki veljajo na NIJZ glede varstva osebnih in zaupnih podatkov ter glede varovanja dokumentarnega gradiva, ter z dokumentacijo sistema upravljanja varovanja informacij in se zavezuje vse omenjene akte dosledno spoštovati.

1. člen

Ta pogodba določa vse pravice in obveznosti pogodbenih strank, če ni v pogodbi izrecno drugače določeno. Dopolnila in spremembe pogodbenih določil so veljavne samo v primeru, če so sklenjene med obema pogodbenima strankama v pisni obliki aneksa k tej pogodbi. Na ta način mora biti sklenjena tudi morebitna odpoved zahtevi po pisni obliki.

Če katerokoli od pogodbenih določil je ali postane neveljavno, to ne vpliva na ostala pogodbena določila. Neveljavno določilo se nadomesti z veljavnim, ki mora čimbolj ustrezati namenu, ki ga je želelo doseči neveljavno.

1. člen

Morebitne spore iz te pogodbe, ki jih stranki ne bi mogli rešiti sporazumno, rešuje stvarno pristojno sodišče po sedežu naročnika.

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |
| --- |
| **PRILOGE POGODBE** |
|  | Storitve sklopov oddaje naročila in ostala dokumentacija oddaje naročila. |

Številka:

|  |  |  |
| --- | --- | --- |
| **Naročnik** |  | **Prijavitelj** |
| Nacionalni inštitut za javno zdravjeTrubarjeva cesta 21000 Ljubljana |  |  |
| Ljubljana, dne |  |  , dne |
| Podpisnik:  |  |  |

1. Lokalno okolje - LO se nanaša na, v lokalni skupnosti (raven občine ali več občin) sodelujoči en ali dva zdravstvena domova, center za socialno delo, urad Zavoda za zaposlovanje RS, nevladne organizacije (NVO) in ostale deležnike v lokalni skupnosti (občina in policija), in sicer v okoljih pod koordinacijo območnih enot NIJZ: Celje, Koper, Kranj, Ljubljana, Maribor, Murska Sobota, Nova Gorica in Ravne na Koroškem. [↑](#footnote-ref-1)